Kaliumsulfaat

Kaliumsulfaat  is 'n sout van die basis kaliumhidroksied () en swawelsuur (). 

Die stof is sedert die 14de eeu aan die wetenskap bekend. 

Hierdie stof kom in die natuur as die mineraal arkaniet voor. Dit kan ook verkry word van die mybou van steensout, in wat abraumsoute genoem word na die terminologie van de Ascherleben-Staßfurt-myn in Duitsland. Kaliumsulfaat is 'n belangrike vorm van kunsmis. Dit kan vervaardig word uit ander minerale soos pikromeriet (oftewel schöniet), wat ook magnesium bevat, en kainiet wat ook magnesium en chloried bevat. Dit word egter dikwels sinteties vervaardig volgens:

Hierdie Mannheim-proses verteenwoordig 50%-60% van die wêreld se produksie.  'n Ander metode is om dit uit langbeiniet te vervaardig. 

Kunsmis verteenwoordig 90% van sy gebruik, maar dit word ook in die vervaardiging van sement, gips, gipsbord en aluin toegepas. Dit word in veevoer verwerk vanweë sy hoë kaliuminhoud. Dis ook 'n flitsdemper in die vervaardiging van plofstof en vuurwerk. In 2021 het Suid-Afrika 99 309 ton kaliumsulfaat ingevoer.

Kristalstruktuur
By kamertemperatuur kristalliseer kaliumsulfaat in 'n ortorombiese struktuur wat die argetipe van die H1-struktuur van die strukturbericht-klassifikasie is. Hierdie struktuur word ook die  β--struktuur genoem. By 581.3 °C gaan die struktuur oor in die α--struktuur. Die oorgangsentalpie is 5,8±0,2 [kJ/mol]. Die alfafase het 'n hoër heksagonale simmetrie P6/mmc met a=592 pm en c=818,2 (640 °C). Die sulfaatione behou hulle tetraëdriese vorm maar in die heksagonale fase is hulle lukraak oor meer as een oriëntasie verdeel.

Verwysings

Kategorie:Anorganiese verbindings
sulfaat